Burjassot celebra el Mercat Medieval 2025, del 16 al 18 de maig
2025-07-24

El pròxim cap de setmana del 16 al 18 de maig, Burjassot, fidel a la seua cita anual amb el passat remot, tornarà a submergir-se en la màgia de l’Edat mitjana, amb la celebració del Mercat Medieval 2025, sens dubte una de les cites més esperades del calendari cultural de la localitat.

Organitzat per l’Ajuntament de Burjassot, a través de la Regidoria de Cultura que dirigeix Javier Naharros, el Mercat transformarà la plaça d’Emili Castelar (Ajuntament) i els seus voltants, com el carrer Jorge Juan o el Passeig de Concepción Arenal, en un vibrant escenari medieval sobre el qual se succeiran, com sol ser habitual, les animacions musicals, les recreacions històriques i els espectacles per a grans i menuts.

PROGRAMA MERCAT MEDIEVAL 2025

Així, durant el cap de setmana, veïnes, veïns i visitants podran gaudir d’un complet programa d’activitats per a tots els públics, entre les quals destaquen els espectacles de titelles, circ i foc, la presència de joglars, bufons i soldats, i un campament medieval que oferirà demostracions d’oficis i altres tallers divulgatius.

El Mercat Medieval obrirà les seues portes el divendres 16 a les 18.00 h, mentres que el dissabte 17 i el diumenge 18 estarà obert des de les 11.00 h a 23.00 h. Durant els tres dies de mercat, Burjassot, convertit en una autèntica vila medieval com ho va ser verdaderament fa segles, desbordarà de moviment i colorit a base vistosos cercaviles protagonitzades per personatges de fantasia i amenitzats de música folk.

Com sempre, a més de la variada programació, el Mercat Medieval comptarà la participació d’entitats culturals, socials i festives de Bujassot, a més de gran varietat de parades d’artesania, i gastronomia, un racó infantil, i exposicions temàtiques.